laion/Wikipedia-Exotic huggingface dataset:
פוסטר סיטי

פוסטר סיטי (באנגלית: Foster City) היא עיר הממוקמת באזור סן פרנסיסקו, קליפורניה, ארצות הברית. לפעמים היא נחשבת לחלק של עמק הסיליקון לאור אופי התעשייה שלה וקרבתה לעמק עצמו. הוא נחשב לאחד הערים הבטוחים בארצות הברית עם קצב של כרצח אחד בעשור. תכנון העיר החל בשנות ה-60 בחלק המזרחי של המחוז על האי ברוור. היא נקראה על שם ג'ק פוסטר שהיה בעל שטחים נרחבים שהפכו לחלק של העיר והוא לקח חלק פעיל בתכנון היישוב החדש. לפי מפקד האוכלוסין האמריקאי משנת 2010 גרים בעיר כ-30 אלף תושבים מהם כ-45% לבנים. האזור מאופיין באקלים ים-תיכוני. בשנת 1993 חברת ויזה החליטה לרכז בעיר את המטה שלה. בהדרגה היא העבירה את היחידות שלה לעיר ובשנת 2009 היא העסיקה בעיר כ-3,000 אנשים. גם כאשר הנהלת החברה עברה לסן פרנסיסקו, מרכז ויזה בעיר ממשיך להעסיק כ-2,400 עובדים. בין העסקים בולטים נוספים נמנים ברקשייר האת'וויי, גיליאד סיאנסז, פיליפס, Qualys. בעיר פועלים מספר בתי ספר לרבות בית ספר יהודי. לרווחת התושבים הוקם פארק על שם ליאו לאיין שכולל שטחים ירוקים רבים ואמפיתיאטרון. כמו כן הוקמה מרינה שיכולה להכליל 750 כלי שיט. מדיה וקבצים בנושא פוסטר סיטי בוויקישיתוף אתר האינטרנט הרשמי של פוסטר סיטי (באנגלית) Foster City, California (CA 94404) profile: population, maps, real estate, averages, homes, statistics, relocation, travel, jobs, hospitals, schools, crime, moving, houses, news, sex offenders, www.city-data.com ערך זה הוא קצרמר בנושא יישובים ובנושא ארצות הברית. אתם מוזמנים לתרום לוויקיפדיה ולהרחיב אותו.
ג'וחא

ג'וחא (בערבית: جُحا), הידוע גם בשמו נאסר א-דין, הוא דמות הומוריסטית בסיפורי העם בפולקלור של רוב ארצות ערב והעולם המוסלמי, במזרח הקרוב, במרכז אסיה, בקווקז, ובחבל הבלקן. השם ג'וחא או ג'וחה נפוץ גם בקרב יהודי המזרח וסיפורי ג'וחה הם ז'אנר בספרות הלאדינו. לג'וחא שמות שונים בשפות רבות. דמותו של ג'וחא משתנה מסיפור לסיפור, והוא מופיע לעיתים כצעיר ולעיתים מבוגר, לעיתים כחכם ולעיתים כטיפש, לעיתים נשוי ולעיתים רווק. הוא התגלמות האדם הבינוני. דמותו של ג'וחא מייצגת רמאי שלרוב מרמים אותו, מעין שוטה הכפר שהוא גם נוכל וגם תמים שבסופו של דבר נופל בפח שהוא מטמין לאחרים. ג'וחא מכונה גם נסראדין מולא (להבדיל מנסראדין אפנדי). מולא הוא תואר כבוד למורה, אולם נסראדין מולא מלמד באמצעות טפשותו ובכך מעביר את המסר שאין לקבל את דבריו של מורה בלי בדיקה. נאסר א-דין סיפורי אבו נימר הרשלה רחמים רג'ואן, ג'וחא, זמורה ביתן, 1984 תמר אלכסנדר-פריזר, מילים משביעות מלחם - לחקר הפתגם הספרדי-יהודי, הוצאת מאגנס ואוניברסיטת בן-גוריון, 2004, פרק שלישי: "ג'וחה הולך לבית המרחץ", עמ' 124–161 שלמה אבס (עורך), תעלולי ג'וחא, הוצאת עגור, 1990 מתילדה כהן-סארנו, קואינטוס סיפורים מהווי המשפחה היהודית-ספרדית, הוצאת כנה ירושלים 1986 ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
עדת ישורון (ציריך)

עדת ישורון ציריך (בגרמנית: Israelitische Religionsgesellschaft Zürich, או בקיצור IRGZ) היא אחת משתי קהילות יהודיות חרדית-אורתודוקסית בעיר ציריך. יש כ-350 חברים בקהילה, והיא חבר בפדרציה השווייצרית של קהילות ישראל (גר') מאז 1918. הקהילה נוסדה בשנת 1895 כאגודה בלתי רשמית והשתייכה בתחילה לקהילה הקיימת בציריך (אנ')(גר'), עד שנפרדה שלש שנים לאחר מכן עקב אי הסכמה על הכיוון הפחות דתי של הקהילה הנ"ל. כבר ב-1890 ייסדו ג'וזואה גולדשמידט, יוזף אטלינגר ואיזידור קון מניין משלהם בציריך. בשל השקפת עולמם האורתודוקסית, השלושה לא רצו להשתתף בקהילת ציריך הקיימת. לפולד וייל העמיד לרשותם חדר בדירתו בו התחילה הקהילה החדשה. הקהילה מחויבת לעקרונות הנאו-אורתודוקסיה כפי שיסדם הרב שמשון רפאל הירש במאה ה-19, והיא הקהילה היחידה דוברת גרמנית שייצגה את הכיוון הזה בתוך היהדות במשך למעלה ממאה שנה ללא הפרעה. התפילות הן לפי סידורי רדלהיים (סידור שפת אמת) ומקפידים על ההגייה הגרמנית-אשכנזית המסורתית של העברית בתפילה (לפחות במנינים המתקיימים בבית כנסת הגדול - במנינים המתקיימים בבית המדרש פחות מקפידים על ההגייה), ואומרים את רוב רובם של הפיוטים שבמנהג אשכנז המערבי. בתחילת המאה ה-20 היה גל הגירה ממזרח אירופה, שחלק ייסדו את קהילת אגודת אחים (גר') ב-1912, שגם היא אורתודוקסית-חרדית, אך מתפללים לפי נוסח ספרד. מאז שנות ה-60, מתקיים שיתוף פעולה הדוק בין הקהילות, בעיקר בתחום הכשרות. לקהילה בית כנסת ב-Freigutstrasse, שנבנה ב-1923/24 על פי תוכניות של על ידי האדריכלים הנאואר ווויטשי (גר') בסגנון אר דקו, מרכז קהילתי ב-Brandschenkesteig, ובית קברות בעיריית Fällanden. בית הקברות הוקם בשנת 1936 לאחר סגירת בית הקברות שטיינקלופה בציריך ומשתרע על פני 7,090 מ"ר. בתי ספר לבנים ולבנות קשורים בקשר הדוק לקהילה אך מאורגנים באופן עצמאי. אתר הרשמי של הקהילה (בגרמנית) Jewish Communities in Switzerland באתר ה-SIG (באנגלית). über die IRGZ (בגרמנית) מאז שנות ה-70 השמיטו את אמירת סילוקים, וכן לא אומרים שום פיוטים לשבת ברית. כמו כן, לא אומרים פיוטי מערבית בחג שחל בשבת (דלא כמנהג פפד"מ), ואת היוצר לשבת הפסקה שנייה אומרים רק כשיש שתי הפסקות בחודש אדר ולא ב"שבת ריק" שבין שבת החודש לשבת הגדול (ודלא כמהרי"ל). חוץ מחריגים אלו, אומרים את כל הפיוטים שבמנהג אשכנז המערבי. Zürich Israelitischer Friedhof Binz (בגרמנית). מבחינה טיכנית, בית הקברות נחשב כחלק מעיריית ציריך.
ולרי וורונין

ולרי איבנוביץ' וורונין (ברוסית: Валерий Иванович Воронин;‏ 17 ביולי 1939 – 19 במאי 1984) היה כדורגלן סובייטי ששיחק בעמדת הקשר. וורונין בילה את כל הקריירה שלו בטורפדו מוסקבה, והוא נחשב לאחד השחקנים הטובים בדורו. פעמיים נבחר לכדורגלן השנה בברית המועצות (1964 ,1965), ופעמיים נכלל על ידי פראנס פוטבול בין עשרת השחקנים הטובים באירופה. במונדיאל 1962 בצ'ילה, וורונין היה אחד ממנהיגי הנבחרת הסובייטית. על פי תוצאות המונדיאל, הוא נכלל בנבחרת הסמלית של הטורניר, מלבדו, אף שחקן כדורגל סובייטי או רוסי אחר לא עשה זאת. ביורו 1964 בחצי הגמר מול דנמרק, וורונין כבש את שער הניצחון והעלה את ברית המועצות לגמר, שבו היא הפסידה לספרד. אלוף ברית המועצות (2): 1960, 1965 מדליית כסף באליפות ברית המועצות (2): 1961, 1964 זוכה בבגביע הסובייטי: 1960 מדליית כסף ביורו 1964 מדיה וקבצים בנושא ולרי וורונין בוויקישיתוף ולרי וורונין, באתר Transfermarkt ולרי וורונין, באתר National Football Teams ולרי וורונין, באתר FootballDatabase.eu Трагедия футбольного гения ערך זה הוא קצרמר בנושא כדורגלנים רוסים. אתם מוזמנים לתרום לוויקיפדיה ולהרחיב אותו.
קארוי באומגרטן

קארוי באומגרטן (בהונגרית: Baumgarten Károly; פשט, 21 בספטמבר 1853 – בודפשט, 27 בינואר 1913) היה עורך דין, שופט בית המשפט העליון בהונגריה. אחיו של איזידור באומגרטן. קארוי באומגרטן נולד במשפחה יהודית כבנם של הסיטונאי נאנדור באומגרטן (1817–1864) ושל צציליה בראואר (1823–1909). בסיום לימודי המשפטים שלו בתואר דוקטור במשפטים באוניברסיטת בודפשט (כיום אוניברסיטת אטווש לוראנד), בסיום ההתמחות ובחינות לשכת עורכי הדין, עבד כעורך דין עד 1892 ובמקביל ערך את כתב העת "חקיקה אזרחית" (Polgári Törvénykezés). ב-1892 התמנה לשופט בתחום המסחרי, מ-1898 היה שופט בארכאה שיפוטית שאינה קיימת בישראל, ארכאה בין בית המשפט המחוזי (Törvényszék - יש 20 בתי משפט כאלה בהונגריה. אחד בכל מחוז+הבירה), לבין בית המשפט העליון (Kúria), משנת 1909 היה שופט של הקוריה, כלומר שופט בית המשפט העליון ההונגרי וככזה מ-1910 מילא את תפקיד נשיא בתי המשפט של הארכאה השלישית (יש חמישה בתי משפט כאלה בחמש הערים הגדולות). חמש ועדות השיפוט בארכאה זו מייצגות את הרמה בין בתי המשפט המחוזי, שנוצרה כדי לפטור את בית המשפט העליון מהנטל השיפוטי הרב. ערעורים על החלטות בתי המשפט המחוזיים נידונים בהרכבים. בית משפט קמא פועל כערכאה שלישית בתיקים פליליים בהם פעל בית המשפט בערכאה השנייה. ישנן מועצות, לשכות פליליות, אזרחיות ועבודה בצוות השופטים בראשות נשיא בית משפט זה שהוא שופט בבית המשפט העליון. ועדות שיפוט אלה אינן פועלות בקשר לתביעה מנהלית. אוסף המאמרים הנבחרים שלו פורסם בבודפשט ב-1916 לאחר מותו (בגיל צעיר יחסית). קארוי באומגרטן הובא למנוחות בבית הקברות היהודי ברחוב שלגוטאריאני בבודפשט. אשתו הייתה מריה שלזינגר (1861–1901), בתם של יוז'ף שלזינגר, סוחר, ושל פאני מולר, אותה נשא לאישה בבודפשט ב-2 בדצמבר 1884. ילדיהם היו: שרה באומגרטן (1885–?). בעלה הראשון היה לאו לוראנט (1873–?), בעל אחוזות גדול (התגרשו), והשני הוא אמיל אופלר (1874 – זימבבואה, 1958). נאנדור איגנץ באומגרטן (1887–1933) היה בנקאי. אשתו הייתה אידה באש (1895–?), בתו של הצייר דיולה באש. יולאן באומגרטן (1893–?). בעלה היה וילמוש לאצקו (1883–?), בנקאי. Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944., 1990–2002, a VII. kötettől (1990–) sajtó alá rendezte: Viczián János (פאל גויאש: חייהם ויצירותיהם של סופרים הונגרים - סדרה חדשה I - XIX. בודפשט: אגודת הספרנים והארכיונאים ההונגרים. 1939–1944) לקסיקון יהודי הונגרי. 1929. עורך פטר אויווארי. גישה מקוונת מבנה מערכת המשפט בהונגריה "Születési bejegyzése a pesti izraelita hitközség születési akv. 544/1853. folyószáma alatt". "Baumgarten Károly halotti bejegyzése a Budapest VII. kerületi polgári halotti akv. 153/1913. folyószáma alatt". "Baumgarten Károly meghalt". Az Újság. 1913-01-28. "Baumgarten Károlyné halotti bejegyzése a Budapest VII. kerületi polgári halotti akv. 649/1901. folyószáma alatt". "Házasságkötési bejegyzése a pesti neológ izraelita hitközség házassági akv. 516/1884. folyószáma alatt".
מוהר

מֹהַר הוא תשלום שניתן באופן מסורתי ממשפחת החתן למשפחת הכלה. נוהג זה נפוץ בחברות מסורתיות, בהן עבודת האישה חיונית למשפחתה. בדפוס מגורים פטרילוקלי (אנ') (האישה עוברת לגור בקרבת משפחת הבעל), מטרתו של המוהר הוא לפצות את משפחת הכלה עבור כוח העבודה שהם מפסידים. מתן מוהר מוזכר כבר בתורה: ”הַרְבּוּ עָלַי מְאֹד מֹהַר וּמַתָּן וְאֶתְּנָה כַּאֲשֶׁר תֹּאמְרוּ אֵלָי וּתְנוּ-לִי אֶת-הַנַּעֲרָ לְאִשָּׁה” (בראשית ל"ד, י"ב) ”וְכִי-יְפַתֶּה אִישׁ בְּתוּלָה... מָהֹר יִמְהָרֶנָּה לּוֹ לְאִשָּׁה אִם-מָאֵן יְמָאֵן אָבִיהָ לְתִתָּהּ לוֹ כֶּסֶף יִשְׁקֹל כְּמֹהַר הַבְּתוּלֹת” (שמות כ"ב, ט"ו-ט"ז) המוהר מוזכר גם בספר שמואל א' (פרק י"ח, פסוק כ"ה) כאשר שאול המלך מציע לדוד להינשא לבתו, הוא אומר לו שהוא אינו זקוק למוהר, אלא למאה עורלות פלשתים. כוונתו שדוד ינסה להרוג מאה פלשתים ויהרג במשימה זו. רש"י מזהה המוהר כמתן כתובה, אבל רמב"ן ואחרים חולקים עליו וטוענים שעניין הכתובה שונה ממוהר והתפתחה רק בתקופת חז"ל. ערך מורחב – סבלונות במשנה ובתלמוד מוזכרת המילה סבלונות ככינוי למתנות ששולח החתן לבית אבי הכלה. נדוניה חטיפת נשים מוהר, באתר אנציקלופדיה בריטניקה (באנגלית) ערך זה הוא קצרמר בנושא סוציולוגיה. אתם מוזמנים לתרום לוויקיפדיה ולהרחיב אותו.
ג'ושוע קולי

ג'ושוע רוברט קולי (באנגלית: Joshua Robert Colley; נולד ב-20 בינואר 2002) הוא שחקן תיאטרון, טלוויזיה וקולנוע אמריקאי. ג'ושוע קולי ואחיו התאום קמרון נולדו בניו פורט ריצ'י (אנ'), פלורידה 20 בינואר 2002 לבראד ורובי לין קולי. הוא גדל בטריניטי (אנ'), פלורידה. קולי שיחק את התפקיד של לס במחזמר "נערי העיתונים" בין 11 במרץ 2013 ל-2 בפברואר 2014. בינואר 2014, פורסם כי קולי יגלם את התפקיד של גברוש בחידוש ברודוויי של המחזמר "עלובי החיים". הוא שיחק במחזמר לסירוגין בתפקיד זה עם גאטן מאטרצו. הוא הופיע במחזמר מ-1 במרץ 2014 ועד 1 במרץ 2015. בשנת 2014, קולי דיבב את הדמות פיג רובינסון בתוכנית הטלוויזיה המצוירת "הרפתקאות פיטר הארנב", ששודרה בערוץ ניק ג'וניור. הוא דיבב את הדמות מ-2014 עד 2016. קולי שיחק בתפקיד הראשי במחזמר "You're a Good Man Charlie Brown" בתיאטרון יורק מ-24 במאי 2016 עד 26 ביוני 2016. אלבום המחזמר יצא ב-18 בנובמבר 2016 על ידי ברודוויי רקורדס. בד בבד עם הופעתו במחזמר הופיע קולי במחזמר "בת הים הקטנה" (אנ') בהוליווד בול, קולי שיחק בתפקיד פלונדר, לצד שרה ברליס, ג'ון סטיימוס ורבל וילסון בשבוע הראשון של יוני 2016. בשנת 2021, לוהק לתפקיד בסרט "Sex Appeal" שמשודר ברשת הזרמת התוכן הולו וכן לסרט הקומדיה האמריקאי "השמיניסטית" ששודר בנטפליקס. בשנת 2024 שיחק בסדרה בלשי הרפאים. ג'ושוע קולי, ברשת החברתית אקס (טוויטר) ג'ושוע קולי, במסד הנתונים הקולנועיים IMDb (באנגלית) "Trinity twins make Broadway debuts in 'Newsies,' 'Kinky Boots'". Tampa Bay Times. BWW News Desk. "LES MISERABLES Finds Its Little People! Young Cosette, Eponine and Gavroche Announced!". BroadwayWorld.com. "Joshua Colley – Broadway Cast & Staff | IBDB". www.ibdb.com. Smith, Matt. "BWW Exclusive: Lilla Crawford, Joshua Colley & More Dish on Fame, Fans, and Life as a Child Actor (Part 2)". BroadwayWorld.com. "Creating Your Character with 'Peter Rabbit's' Joshua Colley". www.backstage.com. 26 בנובמבר 2014. {{cite web}}: (עזרה) "You're a Good Man, Charlie Brown Discount Tickets - BroadwayBox". BroadwayBox.com. BWW News Desk. "'Happiness Is...' York's YOU'RE A GOOD MAN, CHARLIE BROWN Cast Recording, Out Today". BroadwayWorld.com. "LEASE EVENT: Disney's The Little Mermaid in Concert | Hollywood Bowl". www.hollywoodbowl.com. אורכב מ-המקור ב-2016-04-09. Jackson, Angelique (2021-07-16). "Jade Bender, Michael Cimino, Jeremy Ray Taylor and Avantika Join Paramount Players' 'Senior Year'(EXCLUSIVE)". Variety (באנגלית אמריקאית). נבדק ב-2022-01-21.
מנואל ביהר

מנואל טום ביהר (בתאית: มานูเอล ทอม เบียรห์; נולד ב-17 בספטמבר 1993 בהרנברג שבגרמניה) הוא כדורגלן תאילנדי יליד גרמניה המשחק בעמדת הבלם בקבוצת בנגקוק יונייטד מליגת העל התאילנדית ובנבחרת תאילנד. ביהר נולד בגרמניה לאב גרמני ולאם תאילנדית. ביהר גדל במחלקת הנוער של שטוטגרט. הוא החל את הקריירה המקצוענית שלו בנירנברג מהבונדסליגה השנייה, ולאחר מכן עבר לשטוטגרטר קיקרס מהליגה הגרמנית השלישית. ב-4 ביולי 2016 חתם ביהר בבנגקוק יונייטד מליגת העל התאילנדית. ב-8 באוקטובר 2017 ערך ביהר את הופעת הבכורה שלו בנבחרת תאילנד, בניצחון 1-0 על נבחרת קניה במשחק ידידות. מדיה וקבצים בנושא מנואל ביהר בוויקישיתוף מנואל ביהר, ברשת החברתית אינסטגרם מנואל ביהר, באתר Transfermarkt מנואל ביהר, באתר Fussballdaten.de (בגרמנית) מנואל ביהר, באתר Soccerway מנואל ביהר, באתר WorldFootball.net מנואל ביהר, באתר National Football Teams מנואל ביהר, באתר FootballDatabase.eu รู้จัก "มานูเอล ทอม เบียร์ห" กองหลังหน้าใหม่แห่งทัพช้างศึก באתר Thai Rath, ‏ 26 באוגוסט 2018 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מנואל ביהר".
דיוויזיית השריון ה-11 (ארצות הברית)

דיוויזיית השריון ה-11 של צבא ארצות הברית (באנגלית: 11th Armored Division) הייתה דיוויזיית שריון אמריקאית אשר לחמה במלחמת העולם השנייה בחזית המערבית. הדיוויזיה הוקמה ב-15 באוגוסט 1942 בפורט פולק, לואיזיאנה, ובהמשך השתתפה בתמרוני לואיזיאנה. ב-29 בספטמבר 1944 הפליגה הדיוויזיה מנמל ניו יורק לאנגליה, אליה הגיעה ב-11 באוקטובר, שם התאמנה במישור סולסברי. הדיוויזיה נחתה בחופי נורמנדי ב-16 בדצמבר 1944, ומיד הופנתה להגן על גשרי המז מפני מתקפת הארדנים הגרמנית. לאחר מכן לחמה הדיוויזיה בבלגיה והשתתפה בחיסול הבליטה הגרמנית בארדנים. לאחר מכן לחמה הדיוויזיה באזור הסאר והמוזל, ובמרץ חצתה את הריין והשתתפה בקרבות בגרמניה. הדיוויזיה התקדמה ברחבי בוואריה ואף חצתה את הדנובה, ובתחילת מאי נכנסה לאוסטריה והייתה היחידה הראשונה של הארמייה השלישית שנפגשה עם כוחות הצבא האדום. לאחר מכן שירתה הדיוויזיה כחיל כיבוש עד לפירוקה ב-31 באוגוסט 1945. במהלך המלחמה נהרגו 432 מחיילי הדיוויזיה ו-2,394 נפצעו. אדוארד ברוקס (אוגוסט 1942 – מרץ 1944) צ'ארלס ס. קילבורן (מרץ 1944 – מרץ 1945) הולמס א. דאגר (מרץ 1945 – מאי 1945) מדיה וקבצים בנושא דיוויזיית השריון ה-11 בוויקישיתוף דיוויזיית השריון ה-11 (באנגלית)
מיכאל דמיאן

מיכאל דמיאן (נולד ב-15 ביולי 1954) הוא מלחין ומנצח ישראלי, יליד רומניה. מיכאל דמיאן נולד ברומניה. למד קומפוזיציה וניצוח באוניברסיטה הלאומית למוזיקה בבוקרשט, אצל אנטול ויירו (Anatol Vieru) ויוסיף קונטה (Iosif Conta). ב-1982 התקבל כחבר באיגוד המלחינים הרומני. בשנת 1983 עלה לישראל והתקבל כחבר באיגוד הקומפוזיטורים בישראל וכחבר באקו"ם. יצירותיו בוצעו בין היתר בישראל, גרמניה, איטליה, יפן, רומניה, בולגריה, וארצות הברית. כמנצח, ניצח על תזמורות רבות, ביניהן: התזמורת הסימפונית ירושלים, התזמורת הסימפונית חיפה, התזמורת הסימפונית Ile de France והרכבים שונים בישראל ומחוצה לה. הקליט עם התזמורות יצירות רבות ובעיקר מוזיקה ישראלית. רבות מן ההקלטות שודרו בערוץ קול המוזיקה של רשות השידור. 1975 - ארבעה קטעים לפסנתר 1976 - סונטה לכינור ופסנתר 1978 - "PAN" - פואמה סימפונית ווקאלית לטנור, מקהלה, חליל פאן ותזמורת (מילים מאת Lucian Balga) 1979 - Double Quintet לכלי נשיפה 1984-1985 - רביעיית מיתרים 1985 - פנטזיה ופסקליה לפסנתר 1985 - "טריו-פנטזיה" לחליל, ויולה וצ'לו 1987 - "התרשמויות" לקלרינט ובסון 1989-1990 - "VISIONS FROM AN ONKNOWN WORLD" - פואמה סימפונית לתזמורת 1990 - "Ancient Inscription" לקלרינט וכלי הקשה 1992 - "MARSYAS" סונטה לחליל סולו 1993 ו-2013 - "CARTA" לסופרן ואנסמבל קטן (על פי מילים מאת Lucian Balga) 1999-2001 - CONCERTO-FANTASY לפסנתר-ארבע ידיים ותזמורת 2011-2012 - "Enigma-Variations" אופ. 36 מאת ELGAR - גרסת שלישיית פסנתר 2013 - "פארק שעשועים" - פתיחה קונצרטית לתזמורת 2015 - "ריקוד סרקסטי" לפסנתר 2015 - "PAN'S FAREWELL" לחליל, פסנתר והרכב קאמרי. 2004 - פרס ראש הממשלה לקומפוזיטורים 2011 - פרס אקו"ם 2013 - פרס "מארק קופיטמן" 2018 - פרס ראשון בתחרות הבינלאומית במלטה. מדיה וקבצים בנושא מיכאל דמיאן בוויקישיתוף מיכאל דמיאן, ברשת החברתית פייסבוק מיכאל דמיאן, ברשת החברתית LinkedIn מיכאל דמיאן, באתר המכון למוסיקה ישראלית
סליח אוזג'אן

סליח אוזג'אן (בטורקית: Salih Özcan; נולד ב-11 בינואר 1998 בקלן שבגרמניה) הוא כדורגלן טורקי יליד גרמניה המשחק בעמדת הקשר בקבוצת וולפסבורג מהבונדסליגה ובנבחרת טורקיה. אוזג'אן גדל במחלקת הנוער של פ.צ קלן. בשנת 2016 החל לשחק בקבוצה הבוגרת של המועדון במסגרת הבונדסליגה. בשנת 2017 הוא זכה במדליית זהב על שם פריץ ואלטר לכדורגלנים בגיל 19. בעונת 2017/18 נשר אוזג'אן עם קלן לבונדסליגה השנייה. ב-23 באוגוסט 2019 הושאל למשך עונה אחת להולשטיין קיל מהבונדסליגה השנייה. בעונת 2019/20 הבקיע אוזג'אן חמישה שערי ליגה במדי קיל, וסיים עמה במקום ה-11 בליגה. בתום עונת ההשאלה חזר אוזג'אן לקלן, שהספיקה לחזור לבונדסליגה. אוזג'אן שיחק בקלן שתי עונות נוספות, בהן היה לשחקן משמעותי מאוד בקבוצה. בעונת 2020/21 אוזג'אן וקלן ניצלו מירידה רק לאחר מבחני הישרדות מול קבוצתו הקודמת של אוזג'אן, הולשטיין קיל, בהם ניצחה קלן במפגש כפול. בעונת 2021/22 קלן ואוזג'אן סיימו במקום השביעי המפתיע בבונדסליגה. בקיץ 2022 חתם אוזג'אן בבורוסיה דורטמונד, ששילמה עבורו 5 מיליון אירו דמי העברה לפ.צ. קלן. אוזג'אן שיחק בדורטמונד שתי עונות, בהן היה חלק חשוב ברוטציה של הקבוצה, ואף סיים עמה במקום השני בעונת 2022/23, בה הקבוצה שמטה אליפות שהייתה בהישג ידה רק במחזור האחרון. בקיץ 2024 הושאל אוזג'אן לעונה אחת לוולפסבורג מהבונדסליגה. אוזג'אן שיחק בכל הנבחרות הצעירות של גרמניה, וזכה עם נבחרת גרמניה עד גיל 21 בטורניר אליפות אירופה עד גיל 21 בשנת 2021. על אף ששיחק בנבחרות הצעירות של גרמניה, החליט אוזג'אן לייצג דווקא את טורקיה, בה הוא זכאי לשחק משום ששורשיו טורקיים. ב-29 במרץ 2022 ערך את הופעת הבכורה שלו בנבחרת טורקיה, בהפסד 2–3 לנבחרת איטליה במשחק ידידות. אוזג'אן נכלל בסגל נבחרת טורקיה ליורו 2024, והגיע עמה עד לרבע הגמר, בו הודחה על ידי הולנד. פ.צ. קלן הבונדסליגה השנייה: 2018/19 נבחרת גרמניה עד גיל 21 אליפות אירופה עד גיל 21: 2021 מדיה וקבצים בנושא סליח אוזג'אן בוויקישיתוף סליח אוזג'אן, באתר Transfermarkt סליח אוזג'אן, באתר Soccerway סליח אוזג'אן, באתר BDFutbol סליח אוזג'אן, באתר WorldFootball.net סליח אוזג'אן, באתר National Football Teams סליח אוזג'אן, באתר FootballDatabase.eu סליח אוזג'אן, באתר ESPN Die KSV verpflichtet Özcan vom 1. FC Köln באתר הרשמי של הולשטיין קיל, 23 באוגוסט 2019 (בגרמנית) Ryan DabbsContributions from Michael Yokhin last updated, Turkey Euro 2024 squad: Vincenzo Montella's full team, fourfourtwo.com, ‏2023-09-21 (באנגלית)
חוליו ולאסקס

חוליו ולאסקס סנטיאגו (בספרדית: Julio Velázquez Santiago; נולד ב-5 באוקטובר 1981 בסלמנקה שבספרד) הוא מאמן כדורגל ספרדי. ולאסקס אימן את קבוצות פניה רספואלה, ארנדינה, אתלטיקו וייקרלוס,, פולידפורטיבו אחידו, ויאריאל, ריאל מורסיה, ריאל בטיס, בלננסש, אלקורקון, אודינזה, ויטוריה סטובל, מאריטימו ודפורטיבו אלאבס. חוליו ולאסקס, באתר Soccerway חוליו ולאסקס, באתר WorldFootball.net חוליו ולאסקס, באתר FootballDatabase.eu פרופיל המאמן, באתר Transfermarkt
פסגת אירקלי

פסגת אירקלי או פסגת איראקלי (באנגלית: Irakli Peak; בבולגרית: връх Иракли) היא פסגה בחלק הצפון-מערבי של רמת טרקיה בחצי האי טריניטי, בחצי האי האנטארקטי שבאנטארקטיקה. גובהה של הפסגה 1,350 מטרים מעל פני הים. פסגת אירקלי ממוקמת 1.43 קילומטרים צפונית-מזרחית מפסגת אנטונוב; פסגת אירקלי ממוקמת 3.24 קילומטרים דרומית-מערבית מהר קניקולה; פסגת אירקלי ממוקמת 3.87 קילומטרים מערבית - צפון-מערבית מהר דיימלר; פסגת אירקלי ממוקמת 3.56 קילומטרים צפונית - צפון-מערבית מפסגת בוזוולי; פסגת אירקלי מתנשאת מעל קרחון ראסל המערבי (שמצפון לפסגת אירקלי), ומעל קרחון ראסל המזרחי (שממזרח לפסגת אירקלי). הפסגה מופתה לראשונה בשנת 1996, על ידי סוקרים גרמנים וסוקרי הסקר האנטארקטי הבריטי. הפסגה נקראת על שם שמורת הטבע אירקלי שלחוף הים השחור, במזרח בולגריה. פסגת אירקלי בגאזט האנטארקטי הבולגרי (בבולגרית) תצלום לוויין של אזור האוכף, תוך סימון אתרים נוספים באזור באתר copernix
טרשא

טרשא הוא מושג בהלכות ריבית, המושג מתאר מקרה של אדם שמשלם בהקפה ובעקבות כך שאינו משלם מיידית אלא בהקפה, המחיר שמשלם על החפץ הוא גבוה יותר אין בטרשא משום ריבית דאורייתא היות שמדובר בריבית דרך מקח והתורה לא אסרה כי אם ריבית דרך הלוואה. ישנם מספר חילוקי דינים, האם יש בהוספת המחיר הנ"ל משום ריבית או לא. בביאור המילה טרשא נאמרו שני הסברים. הסבר אחד הוא של הערוך שהסבר המילה טרשא הוא מלשון חירש, היות שבערבית קוראים לחירש אטרש והסיבה לשם, היא שבדומה לכך שחירש אינו שומע, הריבית בטרשא, היא ריבית שאינה נשמעת, אלא נראית כמכירה רגילה. פירוש נוסף למילה טרשא, הוא של הראב"ד שטרשא הוא מלשון גובה, וההסבר היות שהלוקח משלם מחיר גבוה יותר מהמחיר הריאלי בתמורה לכך שמשלם בהקפה. מותר למוכר לדרוש מחיר גבוה יותר בתמורה לכך שמקבל את הכסף באיחור, אך בתנאי שאינו מציב שני אופציות, מחיר החפץ לפי תשלום מיידי ומחיר נוסף לפי תשלום בהקפה, שאם אומר כך הרי זה נראה כריבית ואסור. בנוסף, אם לחפץ יש מחיר קבוע ומחמת שהלוקח משלם בהקפה הלוקח משלם מעבר למחיר הקבוע הרי זה כאילו פירש שמשלם ריבית בתמורה לכך שמשלם מאוחר ואסור. בנוסף, גם אם אין שיווי קבוע לחפץ, אך בסיכום הנוכחי חרגו מכל שיווי אפשרי לחפץ, תוך שלכולם ברור שהסיבה היא מחמת שמשלם הלקוח בהקפה, גם אסור, שהרי גם זה כמפרש. מצוי שמוכר נותן אפשרות של קניה בתשלומים אלא שהמחיר הוא מעט גבוה יותר, במקרה כזה אסור לקנות בתשלומים היות שהמחיר הגבוה הוא תשלום ריבית עבור המתנת המעות, הפתרון המוצע הוא להזכיר אך ורק את המחיר של החפץ בתשלומים ולא להזכיר את מחירו של החפץ בתשלום מיידי. תוספות בבא מציעא ס"ג ע"ב ד"ה ואמר
Gioventù bruciata

Gioventù bruciata (בעברית: נעורים מבוזבזים) הוא אלבום הבכורה של הזמר-יוצר האיטלקי מחמוד. את האלבום הוציאה לאור ב-22 בפברואר 2019 חברת התקליטים איילנד רקורדס. הוא הגיע למקום הראשון במצעד האלבומים האיטלקי. חמישה סינגלים יצאו מתוכו: "Uramaki",‏ "Milano Good Vibes",‏ "Asia occidente",‏ "Gioventù bruciata" ו-"Soldi".‏ Gioventù bruciata פורסם לראשונה כמיני-אלבום ב-21 בספטמבר 2018. מידע על האלבום Gioventù bruciata באתר MusicBrainz מידע על האלבום Gioventù bruciata באתר AllMusic האלבום Gioventù bruciata באתר Discogs האלבום Gioventù bruciata באתר ספוטיפיי האלבום Gioventù bruciata באתר דיזר האלבום Gioventù bruciata באתר אפל מיוזיק האלבום Gioventù bruciata באתר טיידל האלבום Gioventù bruciata באתר יוטיוב "Ecco "Gioventù Bruciata". Mahmood racconta il suo mondo tra sonorità urban e R&B". Spettakolo.it (באיטלקית). 22 בפברואר 2019. נבדק ב-11 באפריל 2019. impostazione sonora urban/R&B {{cite web}}: (עזרה) Giuliano Delli Paoli (24 בפברואר 2019). "Mahmood - Gioventù bruciata". Ondarock (באיטלקית). נבדק ב-27 באוגוסט 2021. {{cite web}}: (עזרה) "Gioventù bruciata di Mahmood". Apple Music. נבדק ב-13 במרץ 2019. {{cite web}}: (עזרה) "EESTI TIPP-40: Official Estonian Albums Chart". Eesti Ekspress. נבדק ב-14 ביוני 2019. {{cite web}}: (עזרה) "Savaitės klausomiausi (TOP 100)" (בליטאית). AGATA. 24 במאי 2019. נבדק ב-3 בדצמבר 2019. {{cite web}}: (עזרה) "Lagalistinn Vika 22 – 2019" (באיסלנדית). Tonlistinn. אורכב מ-המקור ב-31 באוקטובר 2018. נבדק ב-3 ביוני 2019. {{cite web}}: (עזרה) "Top of the Music FIMI/GfK 2019: Un anno con la musica Italiana" (Download the attachment and open the Album file) (באיטלקית). Federazione Industria Musicale Italiana. נבדק ב-10 בינואר 2020. {{cite web}}: (עזרה) "Album – Classifica settimanale WK 9 (dal 08.02.2019 al 14.02.2019)" (באיטלקית). Federazione Industria Musicale Italiana. נבדק ב-8 במאי 2019. {{cite web}}: (עזרה)
Uramaki

"Uramaki" הוא שיר שהוקלט על ידי הזמר-יוצר האיטלקי מחמוד. הוא יצא לאור ב-27 באפריל 2018, על ידי חברת התקליטים איילנד רקורדס, כסינגל מתוך אלבום הבכורה של מחמוד, Gioventù bruciata. השיר נכתב על ידי מחמוד, מרקלו גרילי, פרנצ'סקו פוגאצה והופק על ידי מאט. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-11 מיליון השמעות. השיר הגיע למקום ה-86 במצעד הסינגלים האיטלקי. הווידאו קליפ הרשמי של השיר פורסם ב-2 במאי 2018. הוא צולם בצ'יינטאון של מילאנו. נכון למאי 2022 מונה הצפיות של הקליפ עומד על למעלה מ-6.4 מיליון צפיות. מידע על הסינגל "Uramaki" באתר מיוזיק בריינז מילות השיר "Uramaki" באתר Genius סרטון השיר "Uramaki" באתר יוטיוב "Uramaki - Single di Mahmood". iTunes. נבדק ב-12 באפריל 2019. {{cite web}}: (עזרה) "Mahmood - Uramaki". YouTube. 2 במאי 2018. נבדק ב-12 באפריל 2019. {{cite web}}: (עזרה) "Un Uramaki italo-egiziano". Switch Magazine. 18 במאי 2018. נבדק ב-13 באפריל 2019. {{cite web}}: (עזרה) "Top Singoli – Classifica settimanale WK 7" (באיטלקית). Federazione Industria Musicale Italiana. נבדק ב-12 באפריל 2019. {{cite web}}: (עזרה)